CELEX: 32011D0096
Language: hu
Date: 2011-02-11 00:00:00
Title: 2011/96/EU: A Bizottság határozata ( 2011. február 11. ) a 2007. év vonatkozásában a Speciális Mezőgazdasági és Vidékfejlesztési Csatlakozási Program (SAPARD) keretében finanszírozott kiadások tekintetében Románia által benyújtott számlák elszámolásáról (az értesítés a C(2011) 759. számú dokumentummal történt)

12.2.2011   
            
            
               HU
            
            
               Az Európai Unió Hivatalos Lapja
            
            
               L 38/42
            
         A BIZOTTSÁG HATÁROZATA
   (2011. február 11.)
   a 2007. év vonatkozásában a Speciális Mezőgazdasági és Vidékfejlesztési Csatlakozási Program (SAPARD) keretében finanszírozott kiadások tekintetében Románia által benyújtott számlák elszámolásáról
   (az értesítés a C(2011) 759. számú dokumentummal történt)
   (Csak a román nyelvű szöveg hiteles)
   (2011/96/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a csatlakozni szándékozó közép- és kelet-európai országok előcsatlakozási mezőgazdasági és vidékfejlesztési intézkedéseinek az előcsatlakozási időszakban történő közösségi támogatásáról szóló, 1999. június 21-i 1268/99/EK tanácsi rendeletre (1),
   tekintettel a csatlakozni szándékozó közép- és kelet-európai országok előcsatlakozási mezőgazdasági és vidékfejlesztési intézkedéseinek az előcsatlakozási időszakban történő közösségi támogatásáról szóló 1268/99/EK tanácsi rendelet végrehajtására vonatkozó pénzügyi rendelkezések megállapításáról szóló, 2000. június 7-i 2222/2000/EK bizottsági rendeletre (2) és különösen annak 13. cikkére,
   tekintettel a 2001. február 2-án Romániával kötött többéves finanszírozási megállapodásra és különösen annak melléklete A. szakaszának 11. cikkére,
   tekintettel a SAPARD-program alapján kötött többéves finanszírozási megállapodásokkal és éves finanszírozási megállapodásokkal kapcsolatos intézkedésekről, valamint a SAPARD-programról a vidékfejlesztésre történő áttérésről szóló, 2007. március 8-i 248/2007/EK bizottsági rendeletre (3), összefüggésben az ugyanezen rendelet II. mellékletének 1. pontjában említett többéves finanszírozási megállapodásokkal, különös tekintettel e megállapodások A. szakaszának 11. cikkére,
   a mezőgazdasági alapok bizottságával való konzultációt követően,
   mivel:
   
               (1)
            
            
               A Bizottság az Európai Unió nevében a Speciális Mezőgazdasági és Vidékfejlesztési Csatlakozási Program (SAPARD) végrehajtásának technikai, jogi és közigazgatási kereteit meghatározó többéves finanszírozási megállapodásokat (MAFA-k) kötött Romániával.
            
         
               (2)
            
            
               A MAFA-k melléklete A. szakaszának 11. cikke értelmében a Bizottság határozatot hoz a számlák elszámolásáról. Az említett rendelkezés a 248/2007/EK rendelet értelmében továbbra is alkalmazandó Romániára.
            
         
               (3)
            
            
               A kedvezményezett országok számára az előírt dokumentumok Bizottságnak történő megküldésére rendelkezésre álló határidők lejártak.
            
         
               (4)
            
            
               A 2008. szeptember 30-i C(2008) 524 bizottsági határozat keretében Bulgária és Horvátország számlái elszámolásra kerültek. Tekintettel a Romániától kért kiegészítő információk folyamatban lévő vizsgálatára, Románia esetében nem kerülhetett még sor számlaelszámolási határozat elfogadására.
            
         
               (5)
            
            
               Időközben Románia benyújtotta a kért kiegészítő információkat. A Bizottság az elvégzett ellenőrzések alapján most már határozatot tud hozni a SAPARD-ügynökség által benyújtott számlák teljességéről, pontosságáról és valóságnak való megfeleléséről.
            
         
               (6)
            
            
               E határozat a számviteli adatok alapján kerül elfogadásra. E határozat nem sérti a Bizottság azon jogát, hogy a későbbiekben úgy dönthessen, hogy a 2222/2000/EK rendeletnek nem megfelelő kiadásokat kizárja az uniós finanszírozásból,
            
         ELFOGADTA EZT A HATÁROZATOT:
   1. cikk
   A Románia területén elhelyezkedő SAPARD-ügynökségnek a 2007. év vonatkozásában az Európai Unió általános költségvetéséből finanszírozott kiadásokat érintő számlái elszámolásra kerülnek.
   2. cikk
   A melléklet megállapítja azokat a 2007. pénzügyi évre vonatkozó – a 2007. december 31-i állapot szerinti – kiadásokat és EU-tól kapott támogatásokat, valamint a 2007. december 31-én a kedvezményezett országok által kezelt uniós eszközöket, amelyek elszámolása e határozattal történik.
   3. cikk
   Ennek a határozatnak Románia a címzettje.
   
      Kelt Brüsszelben, 2011. február 11-én.
      
         
            a Bizottság részéről
         
         Dacian CIOLOŞ
         
            a Bizottság tagja
         
      
   
   
      (1)  HL L 161., 1999.6.26., 87. o.
   
      (2)  HL L 253., 2000.10.7., 5. o.
   
      (3)  HL L 69., 2007.3.9., 5. o.
   
      MELLÉKLET
      
         A románia SAPARD-ügynökség számláinak elszámolása
      
      
         2007. pénzügyi év
      
      
         Kiadások és az EU-tól kapott támogatások a 2007. év vonatkozásában a 2007.12.31-i állapot szerint
      
      
                  (minden összeg EUR-ban)
               
            
                  Kedvezményezett ország
               
               
                  D2 bevallás
                  Uniós hozzájárulás
                  2007. pénzügyi év
               
               
                  Az e határozattal elszámolt uniós hozzájárulás
               
               
                  Az e határozattal elkülönített uniós hozzájárulás
               
               
                  b + c összesen
               
               
                  Kiigazítások (1)
                  
               
               
                  Az EU-tól kapott támogatások (D1)
               
               
                  Behajtandó vagy kifizetendő különbözet
                  2007. pénzügyi év (2)
                  
               
            
                   
               
               
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g = d - e - f
               
            
                  Románia
               
               
                  260 601 503,20
               
               
                  260 601 503,20
               
               
                  0,00
               
               
                  260 601 503,20
               
               
                  39 204,26
               
               
                  260 464 956,44
               
               
                  97 342,50 (3)
                  
               
            
         
      
         A kedvezményezett országok által kezelt uniós eszközök 2007.12.31-én
      
      
                  (minden összeg EUR-ban)
               
            
                  Kedvezményezett ország
               
               
                  EUROSZÁMLA
                  egyenleg: az e határozattal elszámolt összeg
               
               
                  EUROSZÁMLA
                  egyenleg: az e határozattal elkölönített összeg
               
               
                  KINNLEVŐSÉGEK
                  az e határozattal elszámolt összeg
               
               
                  KINNLEVŐSÉGEK
                  az e határozattal elkülönített összeg
               
            
                   
               
               
                  h
               
               
                   
               
               
                  i
               
               
                   
               
            
                  Románia
               
               
                  815 476,50
               
               
                  0,00
               
               
                  2 735 476,31 (4)
                  
               
               
                  0,00
               
            
         (1)  Ez azoknak a kiigazításoknak az összege, amelyeket a román hatóságok a későbbi időszakokban a 2007. pénzügyi évre vonatkozóan a 3.3. intézkedés értelmében behajtott összegek következtében a Bizottságnak bejelentett kiadások tekintetében hajtottak végre.
      
         (2)  Ez a 2007. pénzügyi év vonatkozásában elszámolt és visszatérített összeg számtani különbsége, figyelmen kívül hagyva az előző években fizetett előlegeket. A Bizottság szolgálatai nem vállalnak kötelezettséget arra, hogy a határozat időpontjában bármilyen összeget behajtanak vagy kifizetnek.
      
         (3)  A különbség [–97 342,50 EUR] a bejelentett, de a 3.3. intézkedésre vonatkozó új jelentések vizsgálatát követően a Bizottság által vissza nem térített kiadások [97 452,16 EUR], a román hatóságok által a 2006. évi D1 tekintetében 2007-ben végrehajtott korrekciók [– 92,69 EUR], az igazoló szerv magyarázata alapján három behajtás esetében alkalmazott érvénytelen átváltási árfolyamból eredő összeg [– 18,36 EUR], valamint a kerekítésből adódó összeg [1,39 EUR] számtani eredménye.
      
         (4)  Az összeg nem tartalmazza a kinnlevőségek felhalmozott kamatait.